Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: A támogatás a magánszemélyek közmûfejlesztési támogatásáról szóló 262/2004. (IX. 23.) Korm. rendelet szerint
Paragraph Index: 655

A támogatás a magánszemélyek közmûfejlesztési támogatásáról szóló 262/2004. (IX. 23.) Korm. rendelet szerint igényelhetõ. 2. Lakossági víz- és csatornaszolgáltatás támogatása Elõirányzat: 4 500,0 millió forint Az elõirányzat azon települések támogatására szolgál, amelyekben az önkormányzati, az állami és egyéb szolgáltatók által végzett lakossági közmûves ivóvízellátás és szennyvízszolgáltatás, valamint a más vízközmû társaságtól vásárolt (átvett) lakossági célú ivóvíz ráfordításai magasak. A támogatás az önkormányzatok között az igénybejelentést megelõzõ egyéves idõszak lakossági fogyasztásának mennyisége, az ebben várható változások és a szolgáltatás tényleges, illetve várható ráfordításai figyelembevételével kerül elosztásra. Az elõirányzat szolgál részbeni fedezetül az egészséges ivóvízzel való ellátás ideiglenes módozatai ráfordításainak támogatására is azon helyi önkormányzatok esetén, amelyek az Állami Népegészségügyi és Tisztiorvosi Szolgálat határozata alapján kötelesek a településen élõk részére az egészséges ivóvizet zacskós vagy palackos kiszerelésben, illetve tartálykocsis szállítással biztosítani. Felhatalmazást kap a vízgazdálkodásért felelõs miniszter, hogy a támogatás igénylésének, döntési rendszerének, folyósításának, felhasználásának és elszámolásának részletes szabályait – a helyi önkormányzatokért felelõs miniszter, az államháztartásért felelõs miniszter, az egészségügyért felelõs miniszter, valamint a szociál- és nyugdíjpolitikáért felelõs miniszter véleményének kikérésével – 2011. január 31-éig rendeletben állapítsa meg. Az igényekrõl a – vízgazdálkodásért felelõs miniszter által vezetett – tárcaközi bizottság javaslata alapján a vízgazdálkodásért felelõs miniszter dönt. 3. Kompok, révek fenntartásának, felújításának támogatása Elõirányzat: 150,0 millió forint Az elõirányzat a meglévõ közforgalmú, közútpótló folyami révek, kompok és az azokhoz szükséges parti létesítmények, kiszolgáló utak fenntartására szolgál, ha az említett eszközökön végzendõ munkákat – kivételes esetben új eszköz beszerzését – a mûszaki elõírások vagy a mûszaki állapot szükségessé teszik, és az eszközöknek a felújítás utáni tartós használata biztosítva van. Méltányolandó kistérségi foglalkoztatás-politikai szempontok esetén lehetõség van a mûködtetés támogatására is. Az összegnek azon települési önkormányzatok közötti elosztásáról, amelyeknek az említett eszközök a tulajdonában és mûködtetésében vannak, vagy amelyeknek közigazgatási területén az említett eszközöket közforgalmú, közútpótló jelleggel, érvényes engedély birtokában mûködtetik, tárcaközi bizottság javaslata alapján a közlekedésért felelõs miniszter dönt. A tárcaközi bizottságot a közlekedésért felelõs miniszter vezeti. Felhatalmazást kap a közlekedésért felelõs miniszter, hogy a támogatás igénylésének, döntési rendszerének, folyósításának, felhasználásának és elszámolásának részletes szabályait – a helyi önkormányzatokért felelõs miniszter, valamint az államháztartásért felelõs miniszter véleményének kikérésével – 2011. március 1-jéig rendeletben állapítsa meg. 4. Határátkelõhelyek fenntartásának támogatása Elõirányzat: 85,0 millió forint Az elõirányzat 70%-a a 2010. december 31-ei schengeni külsõ határszakaszokon (a magyar–ukrán, a magyar–román, a magyar–szerb és a magyar–horvát határszakaszokon), 30%-a a 2010. december 31-ei schengeni belsõ határszakaszokon (a magyar–osztrák, a magyar–szlovén és a magyar–szlovák határszakaszokon) közúti határátkelõhelyet fenntartó települési önkormányzatok támogatását szolgálja. A támogatás a közúti ki- és belépési (személyi- és jármûforgalmi) adatok arányában kerül megállapításra, azonban összege önkormányzatonként nem lehet kevesebb 20 ezer forintnál. A támogatás elsõsorban a határátkelõhely tisztántartása, megközelíthetõsége érdekében felmerülõ mûködési célú kiadásokra fordítható a személyi jellegû kiadások kivételével. A külsõ határszakaszok határátkelõhelyeihez kapcsolódó támogatást a határrendészetért felelõs miniszter a 2010. évi közúti ki- és belépési adatok arányában, a belsõ határszakaszok határátkelõhelyeihez kapcsolódó támogatást a

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes